चोरी की AK-47 लेकर बैंक पहुंचा, 13 राउंड फायरिंग की; 46 हजार का लोन विवाद था
Indian Banker Murder CCTV Footage युगांडा में एक 39 साल के भारतीय लेनदार की एक  ऑफ ड्यूटी पुलिस वाले ने गोली मारकर हत्या कर दी। घटना  12 मई की बताई जा रही है। रिपोर्ट्स के मुताबिक दोनों के बीच 46 हजार रुपए के कर्ज को लेकर विवाद चल रहा था।
युगांडा की राजधानी कम्पाला में 39 साल के भारतीय लेनदार की एक ऑफ ड्यूटी पुलिस वाले ने गोली मारकर हत्या कर दी। घटना 12 मई की बताई जा रही है। रिपोर्ट्स के मुताबिक दोनों के बीच 46 हजार रुपए के कर्ज को लेकर विवाद चल रहा था।
मरने वाले का नाम उत्तम भंडारी बताया जा रहा है। वहीं, हमलावर ने हत्या के लिए चोरी की AK-47 एसॉल्ट राइफल का इस्तेमाल किया था। पूरी घटना कमरे में लगे CCTV कैमरे में कैद हुई। पुलिस ने बताया कि हमलावार ने लेनदार पर 13 राउंड फायरिंग की। 
तीन तस्वीरों के जरिए पूरे हमले को देखें...
भंडारी पर कर्ज ली रकम को बढ़ाने का आरोप 
12 मई को हमलावर इवान वाबवायर की भंडारी से कर्ज के तौर पर ली गई राशि चुकाने पर बहस हो गई थी। कम्पाला के पुलिस अधिकारी पैट्रिक ओनयांगो के मुताबिक वाबवायर का आरोप है कि भंडारी ने उससे हिसाब से ज्यादा कर्ज वापस करने का कहा था।
वीडियो में दोनों के बीच बहस होती दिख रही है। इसके बाद वाबवायर बंदूक से हवा में फायर करता है। इस दौरान कमरे में मौजूद लोग चीखने और भागने लगते हैं। वाबवायर लगातार भंडारी पर गोलियां चलाता रहता है। वो लोगों को बाहर निकालता है और कुछ बाद लौटता है। भंडारी के शरीर में मूवमेंट देखकर वो फिर उस पर गोलियां चलाने लगता है। इसके बाद वो कुछ कागज लेकर निकल जाता है।
मानसिक रोगी है हमलावर
कंपाला के पुलिस प्रवक्ता पैट्रिक ओनयांगो ने कहा कि भंडारी को गोली मारने के बाद वाबवायर अपनी AK-47 राइफल छोड़कर भाग निकला। पुलिस के मुताबिक वाबवायर पहले भी मानिसक रूप से अस्थिर रहा है।
दो बार अस्पताल में भर्ती होने के बाद उस पर हथियार रखने को लेकर पांच साल का बैन लगा दिया गया था। पुलिस ने बताया कि वाबवायर ने अपने रूम मेट की बंदूक चुराई थी।
ये खबरें भी पढ़ें...
पादरी बोला- भूखे रहोगे तो जीजस मिलेंगे:केन्या में अब तक 201 शव मिले, पहले बच्चों और औरतों को मरने के आदेश दिए
केन्या में भूखे रहकर मास सुसाइड करने वालों की संख्या 201 पहुंच गई है। अदालत ने गुड न्यूज इंटरनेशनल चर्च के पादरी पॉल मैकेंजी को जमानत देने से इनकार कर दिया है। पादरी पर आरोप है कि उसने अपने अनुयायियों को बच्चों और खुद को मौत के घाट उतारने का आदेश दिया था, ताकि वे दुनिया के अंत से पहले स्वर्ग जा सकें और उनकी जीजस से मुलाकात हो सके। पूरी खबर यहां पढ़ें...